DISPUTATIO  MEDICA 


INAUGURARIS, 


DE 


PHRENITIDE  IDIOPATHICA. 


AUCTORE  PATRICIO  GILLESPIE. 


Organorum  in  corpore  humano  omnium* 
quae  ad  intellectum  pertinent,  et  quasi  vin¬ 
culum  corpus  inter  et  animum  faciunt,  longe 
nobilissima  nequeunt  non  aestimari.  Haud 
secus  ac  aliae  corporis  partes,  ea  organa,  tam¬ 
etsi,  ad  munera  fere,  vel  potius  omnino  divi¬ 
na  fungenda,  summo  opifice  rerum  destinata 
fuerint,  minime,  tamen,  omni  tempore,  op¬ 
tima  valetudine  gaudent:  multis,  variis,  miris- 

que  sane  mutationibus  ;  multis  morbis,  gravi» 
bus,  molestis,  miserandis,  omni  attentione 
dignis,  sunt  obnoxia.  Profecto,  ut  omnibus 
medicis  bene  notum,  prout  se  habeant,  mens 
sana  aut  morbosa  est  hominibus.  His  orga» 
nis  ad  propria  munera  probe  valentibus,  om¬ 
nibus  ad  intellectum  spectantibus,  homo  se 
aptissimum  habet :  laesis,  ejus  facultates  opti¬ 
mae,  nobilissimae,  plus  minusve  semper  de¬ 
pravantur,  et  nonnunquam  etiam  prope  abo¬ 
lentur  ;  atque  ita  mirabile,  et  miserabile  dictu! 
qui,  locum,  inter  animantia,  quae  hunc  terra¬ 
rum  orbem  incolunt,  omnia,  varia,  et  prope 
innumera,  primum,  paulo  ante  forsan  tene¬ 
bat,  quibusdam  longe  inferior  evadit :  hoc 
enim  tempore,  nil  fere  praeter  hominis  effi¬ 
giem  possidet.  Nexus  corpus  inter  animum¬ 
que  Omnipotente  statutus,  nulloque  tempore 
haud  intercedens,  quam  arctus,  quam  mira¬ 
bilis  !  Varia  sane,  et  multa,  immo  et  innu- 

mera  sunt  phaenomena,  sese,  tam  in  statu 
systematis  sano,  quam  in  morboso,  ostenden¬ 
tia,  quae,  nexum  arctum,  atque  mirabilem, 
animum  inter  ac  corpus,  nunquam  haud  in¬ 
tercedere,  pulcherrime  demonstrant. 

Cerebri,  membranarumve  illud  cingentium 
inflammatione,  morbove,  qui  apud  medicos 
Phrenitis  appellatur,  nullum  e  malis,  quae 
situ  in  cerebro  gaudent,  et  quae,  eo,  actio¬ 
nes  ad  animum,  aeque  ac  corpus  pertinentes, 
plus  minusve  turbant,  nexum  mirandum  qui¬ 
dem,  sed  nunquam  forsan  explorandum,  inter 
naturae  humanae  partes  duas,  omni  tempore, 
intercedere,  pulchrius  ostendit ;  nullum,  sum¬ 
mam  philosophi,  aeque  ac  medici,  magis  me¬ 
retur  curam,  et  attentionem.  Phrenitide 

saeviente,  vita  aegri  ipsa,  maximo  in  discri- 

/ 

mine  semper  versatur,  sensorii  functiones,  ani- 
mive  phaenomena,  plurimum,  et  sane  mirum 
in  modum,  turbantur  :  sublata,  finis,  actionb 

bus  omnibus,  tam  animi,  quam  corporis,  in 
hoc  saltem  mundo,  plerumque  impositus  est ; 
sin,  tamen,  quasi  ex  ipsis  orci  faucibus  ab¬ 
reptus  fuerit  miserrimus,  perraro,  equidem, 

mente  sana,  dono  Dei  optimo,  sano  in  cor- 

•* 

pore  gaudet. 

Phrenitis  in  Symptomaticam,  ac  Idiopathi¬ 
cam  vulgo  divisa  est :  quarum  altera,  morbis 
plurimis,  et  variis  supervenit ;  altera,  ab  affec¬ 
tione  cerebri  meningum,  vel  cerebri  ipsius 
substantiae,  vel  etiam  amborum  primario  pen¬ 
det.  Phrenitis  Symptomatica  multo  frequen¬ 
tius,  sed  minime  saepe,  Idiopathica  rarissime 
quidem,  in  regionibus  praesertim  quae  ad  sep¬ 
tentrionem  spectant,  observatur. 

In  praelectionibus  suis  academicis,  Gre- 
gorius  clarissimus  suos  auditores  certiores 
facit,  seipsum,  exemplum  Phrenitidis,  sub 
forma  quae  dicitur  Idiopathica,  nunquam  vi¬ 
disse  :  quod,  ad  demonstrandum,  Phreniti- 

dem  Idiopathicam  admodum  raro,  hac  in  in¬ 
sula,  suam  faciem  horridam '  ostendere,  mea 
sententia,  satis  est  superque  :  rarius  adhuc, 
sub  coelo  frigidiore,  se  dat  in  conspectum  ; 
sub  calidiore,  tamen,  ut  ratio  suadet,  et  ex¬ 
perientia  docet,  multo  saepius  mortales  adori¬ 
tur,  atque  intercipit. 

Pauca  de  Phrenitide  Idiopathica,  ex  auc¬ 
toribus  colligere,  atque  in  medium  pro  meo 
tentamine  proferre,  mecum  decrevi. 

DEFINITIO. 

Ad  morbum,  de  quo  agendum  est,  deffiii- 
niendum,  sufficere  videntur  verba  sequentia 
Illustrissimi  Culleni  :  “  Pyrexia  vehemens  ; 
dolor  capitis  ;  rubor  faciei  et  oculorum  ;  lucis 
et  soni  intolerantia  ;  pervigilium  et  delirium 
ferox  A 

In  editionibus  Nosologiae  Doctoris  Culleni 
methodicae  omnibus,  character  Phrenitidis, 
praeter  signa  supra  enumerata,  Typhomani- 
am  quoque  complectitur;  cur  igitur  in  nostra 
morbi  definitione  locum  non  tenet  ?  Ipse  Cul- 
lenus  nos  certiores  fecit,  Typhomaniam  in 
ejus  Phrenitidis  definitione  obtinuisse  locum, 
quo  tempore,  una  cum  quibusdam  Nosologo- 
rum  aliis,  pro  certo  habebat,  comam,  semper 
phlegmasiam  substantiae  ipsius  cerebri,  sed 
nunquam  ejus  meningum  comitari ;  et  ita, 
potestatem  statuendi,  an  in  cerebro  ipso,  an 
in  ejus  membranis,  morbus  situm  habeat,  sem¬ 
per  praebere.  Postea  tamen,  re  iterum  ite- 
rumque  in  animo  secum  perpensa,  an  notis 
in  ejus  mali  definitione  aliis,  recte  adjecerit 
Typhomaniam,  plurimum  dubitabat. 

Nobis  equidem  videtur,  hoc  signum,  Typho¬ 
maniam  nempe,  cum  partibus  definitionis  viri 
clarissimi  reliquis,  non  omnino  concordare. 

Aegrum,  pyrexia  vehemente  ;  capitis  immani 
dolore  ;  faciei  oculorumque  rubore  ;  lucis  so¬ 
nique  intolerantia  ;  pervigilio,  aliisque,  syste¬ 
ma  universum  quam  maxime  excitari  plane 
demonstrantibus,  malis  laborare,  necnon  uno, 
eodemque  tempore,  stupore  et  delirio  miti  op¬ 
primi  posse,  quis  ad  concipiendum  valet  ?  Ra¬ 
tio  ^uadet,  et  experientia  satis  ostendit,  ea  fu¬ 
rere  signa,  una  cum  delirio  ferocissimo,  potius 

V 

quam  Typhomania — de  hac  re,  tamen,  pluria 
verba  facere  meum  non  est ;  nec  necessarium 
esse,  nec  profuturum  censeo,  miniineque  sane, 
finibus  hujusmodi  dissertationibus,  vulgo  prae¬ 
scriptis,  semperque  in  memoria  tenendis,  pe¬ 
nitus  congrueret. 

Quoniam  Phrenitidis,  aeque  ac  aliorum  mor¬ 
borum,  complectitur  definitio,  signa  tantum 
ea,  quae  ad  malum  cognoscendum,  atque  ab 
omnibus  aliis  secernendum,  probe  sufficiunt, 
multa,  atque  varia  necessario  praetermittun- 

tur  alia,  quae,  vel  in  eodem  casu,  vel  in  di- 
versis,  sese  ostendunt ;  ideoque,  quum  de 
Phrenitide,  sub  forma  ejus  idiopathica,  pau¬ 
cis,  paginis  in  sequentibus,  disserere  fert,  ut 
ante  proposui,  animus,  pleniorem  morbi  his¬ 
toriam  tradere,  et  decet,  et  oportet. 


HISTORIA  MORBI. 

Phaenomenis  ad  febrem  spectantibus,  rigore 
scilicet,  atque  horrore,  vicissimque  calore  cor¬ 
pus  percurrentibus,  totum,  maxima  exparte 
incipit  Phrenitis,  pariter  ac  morbi  alii,  qui  ab 
inflammatione  pendent :  languore,  lassitu¬ 
dine,  nausea,  loco,  eodem  tempore,  gaudenti¬ 
bus.  Mitescentibus  gradatim,  demumque  pe¬ 
nitus  evanescentibus,  rigoribus  atque  horrori¬ 
bus,  quae  in  Phrenitide,  aeque  ac  in  febre 
synocha,  vix,  aut  ne  vix  quidem  unquam  gra- 

viter  urgent ;  sensus  caloris  quodammodo 
aucti  per  totum  sentitur  corpus,  et  praeser¬ 
tim  in  facie,  quae  gaudet  colore  gradum  ultra 
naturalem. 

Haec  phaenomena,  a  sanguinis  cursu,  ca¬ 
put  versus  atque  superficiem,  quam  sanitate 
fruentibus  contingere  solet,  validiore,  plane 
provenientia,  manifestiora  sensim  evadunt  ; 
donec  arteriae  temporales,  carotidesque  va¬ 
lide  micant ;  licet  in  carpo,  ut  auctores  de 
re  nostra  nos  certiores  faciunt,  pulsus,  per 
totum  morbi  decursum,  se  perexiguos  haud 
raro  habeant ;  facies  exinde  rubrior  fit,  atque 
turgidior ;  oculi  quoque  rubescunt,  promi¬ 
nent,  aegroque  pro  dolore  sunt ;  dolor  etiam 
capitis  atrox,  sinciput  interdum  occupans* 
interdum  occiput,  et  exinde  ad  collum  usque 
tendens,  miserrimum  torquet. 

Phaenomena,  quoque,  sensilitatem,  vel  ut 
quidam,  iique  haud  parvi  nominis,  scriptores 

loqui  amant,  mobilitatem  generis  nervosi  mi» 
nime  parum  praeter  naturam  auctam,  indi¬ 
cantia,  in  medium,  hoc  tempore,  veniunt ; 
oculi,  exempli  gratia,  ad  lucem  quam  maxi¬ 
me  obscuram  bene  tolerandam,  neutiquam 
valent  (qua  de  causa,  pupillae  nisi  admodum 
contractae  nunc  conspici  nequeunt)  ;  susurri 
vel  levissimi,  ab  iis  valetudine  fruentibus  se¬ 
cunda,  vix  aut  ne  vix  quidem  percipiendi. 
Phrenitide  laborantibus  distincte  audiuntur, 
iisque  nil  incommodi  nunquam  inferunt ;  au¬ 
rium  quoque  tinnitus  (qui,  tamen,  hoc  in 
casu,  non  modo,  a  sensilitate  nervosa  pluri¬ 
mum,  et  sane  morbide  aucta,  sed  etiam,  a 
nervis  per  totam  aurem  internam  dispersis, 
impressiones  ab  insolita  vasorum  vicinorum 
actione  validas  accipientibus,  suam  originem 
ducit)  turbat  aegrum,  qui  somnum  exopta¬ 
tum,  ad  vitam,  sanitatemque  conservandas, 
pon  modo  utilem,  sed  prorsus  necessarium,  • 

aut  non  omnino,  aut  per  spatium  vix  notan¬ 
dum  obtinere  potest :  somniis,  si  forsan  ob¬ 
tentus  fuerit  somnus,  tumultuosis,  atque  hor¬ 
rificis,  dormienti  phrenitici  fere  statim  con¬ 
tingentibus,  eumque  quasi  ex  felicitate  abri¬ 
pientibus. 

Rebus  ita  sese  habentibus,  fieri  non  potest, 
quin  urgeat  inquietudo  maxima,  quod,  pro¬ 
fecto,  jactatio  fere  perpetua,  satis  superque 
indicat.  Spiritus  aegre  trahitur,  et  emittitur, 
modo,  quam  in  sanis  fieri  solet,  saepius,  mo* 

s> 

do  rarius.  Arteriarum  ictus,  celeres,  parvi, 
et  plerumque  duri,  interdum  tamen,  omnibus, 
quos  consului,  auctoribus  testantibus,  molles 
percipiuntur. 

Cur,  in  hoc  stadio  morbi,  signis,  supra  me¬ 
moratis,  quae  sensilitatem,  irritabilitate mqu^ 
adesse  summam  demonstrant,  praesentibus, 
ictus  arteriarum  nervos  digitorum  imprimens, 
perceptionem  illius  in  corporibus  qualitatis. 

quae  dicitur  mollitia,  animo  nonnunquam 
praebuerit,  rationem  quis  reddere  potest  ? 
Rem  sane  ita  se  unquam  habere,  vix  possibile 
nobis  videri  confitendum  est :  nos  attamen 
certiores,  facientibus,  ut  supra  dictum,  multis, 
nec  parvi  nominis  auctoribus,  fidem  eorum 
observationibus  dare  forsan  oportet — Sed  no¬ 
bis  est  ad  propositum  redeundum. 

Corporis  superficies  arida  est,  et  calida, 
licet  pedibus,  per  totum  morbi  cursum,  fri¬ 
gesci,  plurimis  in  casibus  acciderit ;  lingua 
quoque  est  arida,  atque  fusca,  aut  nigricans 
apparet ;  sitis  nunc  torquet  immanis,  nunc 
omnino  deficit ;  appetentia  cibi  fere  semper 
nulla,  et  quicquid  in  os  acceptum,  amaritiei, 
plerisque  in  casibus,  perceptionem  praebere 
dicitur;  urina  modo  rubicunda,  et,  secundum 
de  re  nostra  scriptores,  fere  statim  limpida, 
et  pallida,  modo  etiam  turbida,  atque  quanti- 

tate,  quam  in  sanitate  solet,  semper  minore 
redditur  $  alvus  est  admodum  astricta. 

Corpore,  a  statu  ejus  naturali,  ita  mirum  in 
modum  deflecto^  an  animus,  ea  nostrae  na¬ 
turae  pars  multo  praestantior,  se,  ut  in  sani¬ 
tate  solebat,  habet  eundem  ?  Ad  responsum 
qualecunque  reddendum,  ne  conamen  facia¬ 
mus,  varia  prohibent.  Quanquam,  an  animus 
ipse  cum  corpore  semper  variat,  dubitare  pos¬ 
sumus,  tamen,  est  nobis  concedendum,  ani¬ 
mi  phaenomena  inter  se  mirum  in  modum 
discrepare,  tam  in  iisdem  hominibus,  diversis 
temporibus,  quam  in  diversis,  tam  in  morbo¬ 
sis,  quam  in  sanis.  Se,  profecto,  aliter  res 
habere  nequit.  Nexum  arctissimum  corpus 

inter  ac  animum  statuisse  Numen,  quis  igno- 

* 

rare  potest?  Et  quis  ignorat,  hunc  nexum 
arctum,  et  sane  mirabilem  causam  se  habere, 
cur  nulla  actionis  mutatio  corpori,  nulla  idea, 
aut  cogitatio  animo  contingere  potest,  sine 

hunc  vel  illud  pro  rata  parte  afficiendo  ?  Pro¬ 
fecto,  quanquam  nil  forsan  mirabilius  conci¬ 
pere  possumus,  nil  tamen  certius,  quam  acti¬ 
onibus  organorum  in  corpore  quomndam  so¬ 
lis,  animum  ipsum  existere  ostendi,  ejusque 
phaenomena  gigni.  Organa,  quae  quasi  vin¬ 
culum  intef  naturam  corpoream,  incorpore- 
amque  ita  efficiunt,  cerebrum  sunt,  et  exter¬ 
norum  organa  sensuum  ;  quibus,  in  Phreni¬ 
tide  tentatis,  ac  in  sanis,  sese  eadem  minime 
habentibus,  fieri  haud  potest,  quin,  in  morbo 
quem  prosequimur,  animi  phaenomena,  a  sta¬ 
tu  suo  naturali,  longe  sint  aliena.  Mirifice, 
quidem,  turbantur  animi  phaenomena,  corpore 
se,  ut  supra  descripsimus,  habente,  et  ad  Intel¬ 
lectum,  et  ad  Mores  spectantia  :  ideas,  exem¬ 
pli  causa,  cogitationesve,  ultra  solitum  rapide, 
etiamque  forsan  vivide,  per  animum  ruere, 
multa,  hoc  tempore,  observare  licet,  quae 
quam  optime  demonstrant.  Partim  ab  hac 


DE  PHRENITIDE  IDIOPATHICA, 


15 


notionum,  idearumve  conditione,  partim  ab 
insolito  corporis  statu,  ortum  ducit  movendi 
atque  loquendi  mira  rapiditas,  pariter  atque 
quaedam  alia,  quae  adsunt,  phaenomena. 

Animi  facultas,  quae  attentio  nuncupata 
est,  minime  viget ;  aegrique  memoria  ex  toto 
vacillat,  immo  prope  deleri  videtur:  responsa 
enim  parum  ad  rem,  insignique  celeritate 
profert. 

Proclivitatem  in  iram  plurimum  auctam 
esse,  nemo  certe  extat  medicus,  qui  igno¬ 
rare  potest :  a  phaenomenis  multis  quidem, 

et  variis,  sed  praecipue  a  responsis  percon- 

\ 

tantibus  redditis,  satis  superque  est  manifes¬ 
tum. 

Adhuc,  vero,  quoad  animum,  vel  potius  ani¬ 
mi  phaenomena,  status  comparate  sanus  est : 
morbo  enim  progrediente,  pariter  ac  corpo¬ 
ris  conditio,  multo  magis  deflectitur.  Faciei 
rubor,  necnon  magnitudo  augetur ;  oculi 

scintillant,  quasique  ex  suis  orbitis  prosul- 
turi  videntur,  et,  in  hoc  statu  rerum,  sanguis 
haud  raro  e  naribus  stillat. 

Nunc  delirium  saevit  ferocissimum.  Ani¬ 
mi  cogitationibus  quam  maxime  turbatis,  in 

m 

corpus  adeo?  mirifice,  ut  saepe  notavimus, 

i  . 

mutatum,  agentibus,  aspectu  horrificissimo 
induitur  vultus  ;  oculi  obtutu  feroce  huc  illuc 
constanter  volvuntur  ;  e  cubili  mira  vi,  et  ra¬ 
piditate  projiciuntur  brachia,  quasi  ad  objecta 
astantium  oculos  fugientia  captanda ;  vires 
corporis  insolitae,  et  fere  quidem  incredibiles 
contingunt  miserrimo,  ita  ut  plures  homines 
eum  vix  compescere  possint.  Aeger,  rebus 
ita  sese  habentibus,  in  adstantes,  cum  amicos 
carissimos,  tum  ignotos,  saepe  impetum  facit, 
saepe  vi  insigni  sputum  edit :  omnia,  deni¬ 
que,  quae  ad  insaniam  vehementissimam  per¬ 
tinent,  phaenomena  exhibet. 

An  haec  universi  systematis  excitatio  mag¬ 
na  diu  perstet  ?  Minime — morbo  enim,  modo, 
quem  describere  conati  fuerimus,  saeviente, 
nullisque  forsan  remediis  cedente,  natura 
ipsa,  ad  talem  actionem  adauctam,  minime 
per  longum  tempus  sustinendam  valens,  citi¬ 
us  aut  serius  labascit» 

Aegri  conditio,  tam  animi,  vel  saltem  ani¬ 
mi  pbaenomenum,  quam  corporis,  gradatim 
quidem,  sed  mirum  in  modum  mutatur.  Do¬ 
lor  capitis  atrox  ;  rubor  faciei  insolitus ;  lu¬ 
cis  et  soni  intolerantia  ;  movendi  et  loquendi 
mira  celeritas  ;  proclivitas  in  iram  morbosa, 
signaque  alia,  quae  omnia  excitationem  uni¬ 
versi  systematis  adesse  summam  plane  de¬ 
monstrant,  sensim  mitescunt,  demumque  om¬ 
nino  evanescunt ;  dum  observari  possunt  alia, 
quae  natura  longe  aliena,  vel  potius  penitus 
contraria  gaudent. 

Vires,  passibus  revera  non  semper  aequis, 
labascunt ;  celerrimi,  et  quam  maxime  debiles 
ictus  arteriarum  evadunt,  ita  ut  vix  enume¬ 
rari,  vel  etiam  percipi  possunt ;  facies  fit  pal¬ 
lida  atque  collapsa,  et  aegre  trahitur,  et 
emittitur  spiritus. 

Delirium  ferox  nunc  non  locum  habet ; 
nec  lux,  nec  sonus  turbat ;  et  cogitationes, 
ideasve  sese  animo  multo  minus,  quam  sani¬ 
tate  vel  optima  fruentibus  contingere  solet, 
rapide,  et  procul  dubio  etiam  vivide  offerre, 
multa,  in  medium  veniunt,  quae  satis  super- 
que  demonstrant. 

Vires  aegri  imminutae,  haud  secus  revera 
ac  phaenomena  plurima,  non  modo  quae  se 
in  medium  dant,  sed  quae  adsunt,  partim  ab 
hoc  idearum  statu,  partim  ab  corporis  condi¬ 
tione  suum  ortum  trahunt.  Nec,  equidem, 
multum  dubitare  possumus,  quin,  caeteris 
paribus,  aegri  etiam  conditio  quoad  cogitati- 

ones,  quae  per  animum  ruunt,  vel,  uno  uti 
vocabulo,  quoad  Intellectum  sit,  prout  se  ha¬ 
beat  cerebrum — de  hac  re,  tamen,  varia,  ne 
disputemus,  vetant,  eo  que  ad  argumentum 
redeamus. 

Demum  tremunt  partes  corporis  diversae, 
et  praesertim  lingua,  quae  ad  edendos  sonos 
solummodo  lentos,  debilesque  valet,  et  quae 
ore  haud  raro  ejici  dicitur ;  sudores  gelidi, 
atque  viscidi,  potissimum  circa  superiora, 
prorumpunt ;  extrema  frigescunt,  et  vix  mo¬ 
veri  possunt — voluntate  saltem  adeo  immi¬ 
nuta,  quam  homo  moriens  in  usum  vocare  po¬ 
test;  muscae  ante  oculos  volitare  interdum 
videntur,  quod  a  parte  retinae  sensilitate 
prorsus  carente  oriri  putatur.  Tandem  vomi¬ 
tus  occurrit  materiei  biliosae,  et  aeruginosae, 
faecesque,  necnon  urina,  vel  omnino  retinen¬ 
tur,  vel  e  corpore  inscie  labuntur. 

Rebus  ita  sese  habentibus,  aeger  plerum¬ 
que  vix  aut  ne  vix  quidem  videt,  audit,  aut 
intelligit ;  quae  omnia  debilitatem  esse  sum¬ 
mam  indicant,  et  finem  morbo,  pariter  ac 
vitae,  mortem  cito  imposituram  portendunt. 

Supervenientibus  dein  dentium  stridore, 
tendinum  subsultu,  ac  convulsionibus,  omnes, 
tam  ad  animum,  quam  ad  corpus  pertinentes 
actiones  brevi  quiescunt ;  et  ita  mirabile  dic¬ 
tu  !  qui  viribus  sentiendi,  cogitandi,  atque 
movendi,  paulo  ante  gaudebat,  forma  fit,  in 
hoc  mundo  saltem,  inanimata,  quae  cito  re¬ 
dit  in  pulverem,  seu  formas  novas  intrat. 

Phrenitis,  nexui,  qui,  ut  saepe  dictum  est, 
animum  inter  ac  corpus  semper,  vita  sub¬ 
stante,  intercedit,  maxima  ex  parte  imponit 
finem,  tertio,  vel  quarto,  vel  septimo  ab  in¬ 
cursu  die,  ultra  quem  ultimum  haud  saepe 
protrahitur,  nisi,  iis  in  casibus,  ubi  in  maniam. 

melancholiam,  fatuitatem,  vel  alia  mala  abi¬ 
tura  sit. 


LECTIO  CADAVERIS. 

Calvaria  eorum,  quos  e  vivis  rapuit  Phreni¬ 
tis,  sublata,  (opus,  quod  ob  nexum  inter  cra¬ 
nii  tabulam  ad  cerebrum  spectantem,  duram- 
que  matrem,  semper  in  sanis  intercedentem, 
inflammatione  factum  arctiorem,  saepe  multo 
magis  est,  quam  solet,  difficile)  dura  mater 
se  habens  rubram,  suaque  vasa  sanguine  tur¬ 
gida,  et  quasi  numero  aucta,  signa,  denique, 
quae  eam  phlegmasia  tentatam  fuisse  demon¬ 
strant,  omnia  exhibens,  in  conspectum  venit. 
Quam  ea,  autem,  aliarum  in  corpore  mem¬ 
branarum,  quae  inflammatione  laborant,  ejus 
vasa  tam  conferta,  nunquam,  aut  perraro  sal¬ 
tem  conspiciuntur. 

Aliquando,  at  minime  saepe,  lympha  ex 
ejus  patulis  arteriis  effusa,  facieique  ejus  in¬ 
ternae  adhaerente,  membrana  adventitia  re- 
presentatur. 

Durae  matris  phlegmasiae,  praecipue  in 
casibus,  ubi  a  vi  extrinsecus  illata  suam  ori¬ 
ginem  duxerit,  haud  raro  supervenit  suppu¬ 
ratio,  et  calvaria,  post  mortem,  sublata,  pus 
parti,  quae  tentata  erat  inflammatione,  super¬ 
fusum  reperitur. 

Nonnunquam  etiam,  licet  raro,  dura  ma¬ 
ter,  signa  ulcerationis  praegressae  exhibens, 
se  dat  in  conspectum  :  saepius,  tamen,  ubi  e 
capitis  contusionibus,  aut  vulneribus  inflam¬ 
mationem  ceperit,  signa  gangraenae  perci¬ 
piuntur. 

Pia  mater,  pariter  ac  dura  mater,  indicia 
inflammationis,  ejusque  consequentium,  om¬ 
nia  exhibet. 

Remotis  cerebri  membranis,  introspecto- 
que  ipso,  variae  observantur  mutationes : 
modo,  quidem,  at  rarissime,  ut  affirmant  auc¬ 
tores,  in  conditione  a  sanitate,  vix  aut  ne 
vix  aliena,  se  habere  videbatur— animus, 
tamen,  meus,  ad  concipiendum,  ejus  vasa, 
in  his  etiam  casibus,  haud  parum  diametro 
aucta  fuisse,  valet :  maxima  ex  parte,  tamen, 
inflammationis  praegressae  indicia  certa  ocu¬ 
lis  introspicientium  obveniunt. 

Phlegmasia,  plerisque  in  casibus,  parte  sub¬ 
stantiae  cerebri  exigua  solummodo  tentasse 
videtur,  cujus  vasa,  quasi  arte  anatomica  ex¬ 
quisite  injecta,  conspiciuntur. 

Partes,  quoque,  cerebri,  quae  inflammatione 
laborant,  nonnunquarn  in  suppurationem  ab¬ 
eunt  ;  quibus  in  exemplis,  fine  imposito  vitae, 
patefactoque  cerebro,  abscessus  hic  illic  in 
conspectum  veniunt. 

Nonnunquam  etiam  contingit  cerebri  gan» 
graena  ;  conditio  morbida,  minime  se  saepe 
ostendens,  nisi  ubi  inflammationem  move¬ 
rit  caput  graviter  percussum,  aut  vulnera¬ 
tum. 

In  cerebri  sulcis,  atque  ventriculis,  inter¬ 
dum  reperitur  serum,  interdum  pus. 

Multa  alia,  immo  etiam  prope  innumera 
morbida,  quae  oculis  introspicientium,  tempo¬ 
ribus  diversis,  obveniebant,  variis  a  scriptori¬ 
bus  enumerata  fuerunt — pluria,  tamen,  verba 
de  morbidis  facere,  parum  ad  rem,  ut  persua¬ 
sum,  foret. 


DE  CAUSIS  REMOTIS. 

Phrenitidis,  ut  morborum  aliorum,  cau¬ 
sae  remotae,  vel  sunt — quae  praedisponunt, 
vel  quae  excitant :  inter  has,  tamen,  limites 

accuratos,  omni  tempore,  vix  ponere  pos¬ 
sumus. 

Imprimis,  de  quibusdam  corpus  morbo 
proclivius  plane  reddentibus,  pauca  verba 
faciamus. 

Quoniam  partis  inflammatio,  actione,  nec- 
non  reactione,  (si  tali  vocabulo  uti  liceat)  ejus 
nervos  inter  arteriasque,  alterna,  non  prae¬ 
cedi,  forsanve,  ut  loquemur  strictius,  non 
produci  potest,  ex  necessitate  sequitur,  eam, 
prout  se  habeant  res  variae,  quae  huic  actio¬ 
ni,  ac  reactioni,  nervos  inter  atque  arterias, 
vel  favent,  vel  obstant,  plus  minusve  facile 
concitatum  iri $  ideo  que,  quum,  ut  antea  dic¬ 
tum,  Phrenitis  ab  inflammatione  quarundam  in¬ 
tra  cranium  partium  constat,  omnia,  quae  sta¬ 
tum,  sive  corporis  totius,  sive  ipsius  cerebri, 
ejusve  membranarum,  huic  actioni  alternae, 
inter  nervos  arteriasque  partium,  situm  suum 
intra  cranium  habentium,  intercedenti,  faven» 

tem  inducunt,  Phrenitidi  pro  rata  parte  fa¬ 
veant,  vel  quo  verbis  utar  aliis,  corpus  procli» 
vius  reddant,  necesse  est. 

Nemo  certe  medicus  ignorare  potest,  Phre- 
nitidem  apud  homines,  vitam  sub  coelo  ad 
meridiem  spectante,  degentes,  saepissime,  at¬ 
que  saevissime  grassari ;  raro,  quidem,  his  in 
regionibus,  aliisque  zonae  temperatae  ;  raris¬ 
sime,  in  zona  frigida,  adoritur  mortales  : 
eamque  suam  faciem  horridam,  potius  aesta¬ 
te,  quam  hieme,  in  conspectum  dare,  quis 
ignorat?  Quis  non  pro  certo  habet,  hunc 
morbum  horribilem,  vix  unquam  ad  sanita¬ 
tem  perducturum,  juvenes,  vel  aetate  floren¬ 
tes  potissimum  ;  seniles  raro  affligere  ? 

Haec  partim,  et,  ut  videtur  praecipue,  e 
corpore,  sub  his  rebus  variis,  plus  minus  pro¬ 
clive  se  habente  ;  partim,  e  concitantium 
"morbi  causarum  actioni  plus  minus  exposito 
pendent. 

Omnibus,  qui,  de  Phrenitide  scripserunt, 
testantibus,  fere  nunquam  adoritur  infantes : 
quod,  a  causis,  quibus  nascitur,  vix  unquam 
in  eorum  corpora  agentibus,  minime  certe, 
a  proclivitate  ad  malum  in  iis  existente  par¬ 
va,  aut  nulla,  provenire  potest :  quis  enim 
ignorat,  corporis  conditionem,  quae,  aetate 
infantili,  generi  humano  contingit,  actioni,  et 
reactioni  reciprocae,  loco,  nervos  inter  atque 
arterias,  tam  cerebri,  quam  universi  systema» 
tis,  gaudenti,  plurimum,  et  sane  mirum  in 
modum  favere  ?  Quis,  igitur,  rem  ita  se  ha¬ 
bere  minime  ignorans,  dubitari  potest,  quin, 
in  infantibus,  pariter  atque  aetate  florentibus, 

i 

causis,  quibus  concitatur,  agentibus,  se  os¬ 
tendat  Phrenitis  ? 

Dicitur  morbum,  de  quo  agitur,  rarius 

in  mulieres,  quam  viros  impetum  facere  ;  eu- 

/ 

jus  ratio  parum  latet :  hi,  enim,  quanquam 
fortasse,  modo  secundum  naturae  leges  vi- 

tam  degerint,  minus  proclivos,  quam  diae  sese 
habeant,  noxiis  tamen  excitantibus  saepius 
obnoxii  sunt. 

Medicis  est  bene  notum,  inter  homines, 
ejusdem  aetatis,  regionis,  sexus,  eodem  cibo, 
et  vitae  genere  utentes,  Phrenitidem  alios, 
potius  quam  alios  adoriri ;  saepius  eos,  exem¬ 
pli  causa,  sanguineo  temperamento,  quam 
melancholico  praeditos  :  quod  a  corporibus, 
diversis  in  constitutionibus,  mutuae  actioni, 
et  reactioni  arteriarum^  atque  nervorum, 
plus  minus  faventibus,  oriri  videtur. 

Cibo  nimis  stimulante,  et  liquoribus  inebrir 
antibus,  praeter  modum  usurpatis  ;  exinani- 
tionibus  solitis,  sicut  in  sexu  sequiori  mensb 
bus,  sanguinis  e  naribus,  aliisve  partibus  pro¬ 
fluviis,  supressis  ;  venaesectione,  quae,  certis 
temporibus,  perfici  solebat,  praetermissa  ^ 
periodica  alvi  dejectione,  saepe,  et  diu  ne¬ 
glecta  $  affectibus  animi  concitantibus,  saepe 


DE  PHRENITIDE  IDIOPATHICA. 


29 


in  corpus  agentibus,  atque  mirum  in  modum 
turbantibus,  citius  aut  serius  inducitur  syste¬ 
matis  conditio,  quae  omnibus,  quibus  est  in¬ 
flammatio,  morbis,  et  praesertim  Phrenitidi, 
quam  maxime  favet :  haec  igitur  omnia,  in¬ 
ter  causas  mali,  de  quo  agimus,  praedispo- 
nentes,  haud  immerito  recensentur. 

Apud  scripta  auctorum  variorum,  de  mul¬ 
tis  aliis  rebus,  praeter  has  supra  memoratas, 
de  vigiliis  diutius  protractis,  exempli  gratia  ; 
de  cogitatione  intensa ;  inedia  ;  venere  ef- 
fraena,  caeterisque,  quae  Phrenitidi  praedis- 
ponere  dicuntur,  legere  possumus  ;  sed  de  hac 
re  satis  verborum  factis,  pauca,  de  causis, 
quae  morbo  nostro  originem  praebent,  nunc 
dicenda  sunt. 

Inter  praecipua  noxia,  quae  ad  Phreniti- 
dem  concitandam  valent,  nec  immerito  re¬ 
censetur  insolatio,  seu  fervidus  sol  in  caput 
puelum  effulgens.  Insolationem,  potissimum 

in  regionibus  australibus,  hunc  morbum  ex¬ 
citare,  quis  ignorat  ?  Calor  nostrarum  re¬ 
gionum  tam  modicum  se  plerumque  habet, 
ut,  nisi  ubi  proclivitas  existat  morbida,  ad 
eum  excitandum  vix  unquam  sufficere  po¬ 
test. 

Ut  ab  variis  auctoribus  accipimus,  insolati  - 
onis  imperium,  quibusdam  in  casibus,  finem 
vitae  subito  imposuit.  De  hac  re  mentionem 
faciens,  verba  sequentia  profert  illustrissimus 
Van  Swieten :  “  Imprimis  si,  non  bene  tecto 
capite,  aestivi  solis  radiis  homines,  diu  expo¬ 
nuntur  :  tunc  enim  sic  calescere  possunt  ca¬ 
pitis  integumenta,  et  ipsa  calvaria,  ut  san¬ 
guis  a  nimio  calore  coagulari  jam  incipiat, 
unde  pessima  et  saepe  subito  lethalis  Phreni¬ 
tis  nascitur.”  Idem  auctor  observavit :  “  Ni¬ 
hil  magis  periculosum,  quam  si  solis  radiis 
exposito  capite  quis  dormiat.  Memini  binos 
messores,  sanissimos  certe  et  robustissimos. 

inter  bihorium  sic  periisse  ;  dum  foeni  acervo 
incumbentes,  nudo  capite  meridiano  soli  ex¬ 
posito  obdormivissent,  A  sociis  enim  ex¬ 
pergefacti  titubabant,  incondita  quaedam  ob¬ 
murmurabant,  et  paulo  post  moriebantur  am¬ 
bo.” 

An  ad  Phrenitidem  tam  subito  concitan¬ 
dam  potest  valere  insolatio  ?  Minime  proba¬ 
bile  nobis  videtur,  Phrenitidem  vel  saevissi¬ 
mam,  intra  bihorium  ab  ejus  impetu,  finem 
vitae  unquam  impossuisse.  Annon  magis  est 
verisimile,  subitam  mortem  ab  insolatione  in¬ 
terdum  provenientem,  ab  aliqua  generis  ner¬ 
vosi  laesione  ignota,  potius  quam  Phrenitide 
suam  trahere  originem  ?  Bini  messores,  de 
quibus  Van  Swieten  verba  edidit,  a  sociis  ex¬ 
pergefacti,  nulla  signa  Phrenitidis,  nulla  sig¬ 
na  excitationis  magnae  exhibebant :  non  ra¬ 
pide  ac  clare  loquebantur,  sed  u  titubabant* 
et  incondita  quaedam  obmurmurabant”  — 

phaenomena,  quae  vim  nervosam,  eo  tem¬ 
pore,  mirum  in  modum  fuisse  imminutam, 
plane  indicabant. 

Plurima  etiam  exempla  tradiderunt  aucto¬ 
res,  ubi,  capite  nudo  igni,  secundum  quie- 
tem,  exposito,  mors  brevi  acciderit — minime, 
tamen,  ad  Phrenitide,  ut  mihi  persuasum  est. 
Quin  calor  magnus,  capiti  velaminis  experti, 
quacunque  ratione  admotus,  ad  originem 
Phrenitidi  praebendam  valeat,  nemo  certe 
dubitare  potest. 

Injurias  capiti,  vi  externa  illatas,  ad  eun¬ 
dem  effectum  producendum  valere  quis  igno¬ 
rat  ?  Inter  causarum,  quidem,  mali,  de  quo 
agitur,  excitantium  frequentissimas,  jure  sum¬ 
mo  recensentur  :  ad  hoc  causarum  genus  re¬ 
ferri  potest,  detrimentum,  quod  ossea  tubera, 
aut  spicula,  ab  interna  cranii  tabula  orta, 
partibus  suppositis  praebere  possunt. 

Hic  loci,  quoque,  fas  est  enumerare  usum 
liquorum  inebriantium,  et  cibi  stimulantis  im- 
modicum— -fontem  unde  profluunt  innumera 
mala  ;  vigiliam  et  praesertim  cum  studio  in¬ 
tenso  junctam  ;  venerem  frequentem,  atque 
effraenam  ;  solitas  evacuationes,  sive  natura¬ 
les,  sive  non,  suppressas— omnia  quae,  non 
solum,  ut  antea  dictum  est,  corpus  Phrenitidi 
proclivius  reddunt ;  sed  etiam  per  se  ad  eam 
inducendam  haud  raro  valent. 

De  aere  impuro,  quasi  causa  inflammationis 
cerebri,  ejusve  membranarum  excitante,  Doc- 
tor  Lind  mentionem  facit ;  sed  modum,  quo 
vasa  intra  cranium  sanguinea  ad  actionem 
adauctam  incitat,  concipiendi  nobis  non  est 
facultas. 

Quidam  animi  motus,  qui  jure  optimo  di¬ 
cuntur  concitantes,  quales  sunt  ira,  gaudium, 
stimulum  validissimum  toti  systemati  prae¬ 
bent,  actionem  cordis  atque  arteriarum,  et 

exinde  cursum  sanguinis  in  caput  mirum  in 
modum  augent ;  eoque  vi  malum,  de  quo  agi» 
tur,  excitandi  gaudent :  et  nemo  certe  extat 
medicus,  qui,  de  multis  Phrenitidis  casibus, 
actione  harum  causarum  moralium  concitatis, 
nec  legit,  nec  audivit. 

Inter  Phrenitidis  causas  excitantes,  timo¬ 
rem,  moerorem  recensere  nonnullis  placuit : 

« 

sed  inter  omnes  constat,  eos  animi  motus,  ef¬ 
fectus  sedantes,  non  stimulantes  edere  j  qua 
igitur  ratione  ad  statum  summae  incitationis 
producendum  valent  ?  Hoc,  equidem,  pro 
certo  habemus,  terrorem  originem  Phrenitidi 
interdum  praebuisse  :  sed  quis  ignorare  po¬ 
test,  subitam  atque  ingentem  terrorem,  mi¬ 
rum  in  modum  corpus  excitare  ?  Ratio,  igi¬ 
tur,  cur,  inter  causas  hujus  morbi,  concitantes, 
fas  est  enumerare  terrorem,  minime  latet. 

Longa,  etiam,  atque  valida,  sive  corporis, 
sive  animi  exercitatio,  et  quicquid,  denique, 

vasa  cerebri  ad  actionem  ultra  naturam  inci¬ 
tat,  ad  Phrenitidem  concitandam  valet. 


DE  CAUSA  PROXIMA. 

Causam  morbi,  quem  prosequimur,  conti¬ 
nentem,  seu  proximam,  inflammationem  vel 
cerebri  membranarum,  vel  cerebri  ipsius  sub¬ 
stantiae,  vel  etiam  amborum  se  habere,  do¬ 
cent  causae  remotae,  symptomata,  sectiones¬ 
que  cadaverum. 

Praegressae  inflammationis  indicia,  quae, 
partibus  inflammatis,  post  mortem,  inspectis, 
conspiciuntur,  minime  se,  secundum  morbi 
severitatem  minorem,  aut  majorem  antece¬ 
dentis  habent :  plurima,  enim,  experientia  sa¬ 
tis  superque  comprobatum  est,  cerebra  homi¬ 
num,  quos  abstulerit  Phrenitis  vel  furiosis¬ 
sima,  vix  ulla  phlegmasiae  vestigia  forsan  ex* 

hibitura ;  dum,  e  contra,  intra  cranium  mor¬ 
talium,  qui  vivi  miti  laborabant  Phrenitide, 
notae  praegressae  inflammationis  haud  du¬ 
biae,  interdum  conspectae  sunt. 

Res  profecto  aliter  se  habere  non  potest : 
gradus,  enim,  ut  omnibus  medicis  notum,  a 
statu  sano,  in  systemate  universo  mutationis, 
ab  inflammatione  in  eadem  parte,  vel  in  di¬ 
versis  hominibus,  vel  in  iisdem  diversis  tem¬ 
poribus,  saeviente,  provenientis,  non  modo 
secundum  phlegmasiae  ipsius  violentiam,  sed 
etiam  secundum  aegri  constitutionem,  aeta¬ 
tem,  conditionem,  multasque  res  alias  haud 
omnino  intellectas,  nequit  non  variare, 


DE  DIAGNOSI. 


In  diagnosi  Phrenitidis  Idiopathicae  statu¬ 
enda,  paucis  tantum  verbis  opus  erit :  hujusce 

enim  mali  tam  violenta  est  natura,  ut,  ejus 
signis  rite  perpensis,  in  dubio  minime  per 
longum  tempus  haerere  possumus  :  profecto, 
vix  alius,  si  excipiantur  Mania,  et  Phrenitis 
Symptomatica,  mortales  vexat  morbus,  cum 
quo  confundi  potest ;  huncque  etiam  mor¬ 
bum,  ab  illis  secretu,  plerisque  saltem  in  casi¬ 
bus,  haud  difficile  habendum  est. 

Symptomata  aeque  violenter  in  Phrenitide 
Symptomatica,  ac  in  Idiopathica,  saevire  posse 
concedendum  :  in  illa,  tamen,  delirium,  do- 

t 

nec  per  aliquot  dies  perstiterit  morbus,  se 
perraro  ostendit— febrem  ex  hinc  sequens 
passibus  aequis;  in  hac,  contra,  fere  ab  initio, 
febre  simul  leviter  urgente,  saevit. 

Notatu  haud  indignum  est,  delirium  saepe 
in  Synocha  locum  habens,  nulla  cerebri,  ejus- 
ve  membranarum  inflammatione  praesente, 
adeo  violenter,  ac  id  in  casibus  Phrenitidis  se 
ostendens,  perraro  quidem,  aut  nunquam  sae- 

vire,  nec  notis  tantae  ad  caput  determinatio» 
nis  unquam  stipari.  In  Synocha,  quoque,  pul¬ 
sus  sunt  pleni,  validi  5  in  Phrenitide,  autem, 
parvi,  duri,  et  quam  in  Synocha  celeriores. 

Mania  a  Phrenitide,  cum  Idiopathica,  tum 
Symptomatica,  facile,  maxima  ex  parte  sal¬ 
tem,  secerni  potest :  in  illo,  enim,  malo,  vel 
nulla,  vel  tantilla  adest  febris  ;  delirium  vix 
aut  ne  vix  quidem  unquam  graviter  urget ; 
memoria,  praesertim  quoad  res  externas,  et 
forte  occurrentes,  fere  integra  remanet ;  et, 
denique,  potissimum  afficiuntur  functiones 

animales :  vitalibus,  eoque  naturalibus,  fere, 

» 

ut  in  sanitate  solent,  easdem  sese  habentibus. 

1 

DE  PROGNOSI. 

Quoniam  ex  inflammatione  cerebri,  organi, 
tam  ad  vitam  omnino  necessarii,  quam  ad  di- 

vina  munera  ad  Intellectum  pertinentia  ob¬ 
eunda  constituti,  morbus,  de  quo  agitur, 
constat,  fieri  non  potest,  quin  sit  semper  peri¬ 
culosissimus ;  finem,  profecto,  vel  vitae  ipsae, 

vel  menti  sanae,  in  omni  fere  casu  imponit» 

/ 

Aegro,  habitum  corporis  diathesi  phlogistica 
parum  praeditum,  neque  plenum,  neque  robus¬ 
tum,  habente ;  temperamento  melancholico, 
atque  aetate,  vel  infra  annum  decimum  quin¬ 
tum,  vel  ultra  trigesimum  quintum,  gauden¬ 
te,  sub  coelo  temperato,  aut  frigido,  vitam  fere 
semper  ad  morbi  impetum  usque  naturae  le¬ 
gibus  obtemperantem,  degente ;  morbo,  a 
causis  cerebri  fabricam,  functionesque  lae¬ 
dentibus,  haud  proveniente,  eventus  felix 
fere  promittitur. 

Si,  ab  ejus  initio,  nunquam  graviter  saeve- 
rit  morbus  ;  si  non  diu  ante  perstiterit,  quam 
petatur  auxilium  ;  si,  remediis  idoneis  oppor¬ 
tune  ad  malum  debellandum  vocatis,  dolor 

capitis  ;  pyrexia  ;  pervigilium  ;  delirium,  sig¬ 
naque  alia  incitationem  systematis  summam 
plane  indicantia,  remitterent,  sanitatem  re¬ 
versuram  praedicere  licebit. 

Bonum,  quoque,  finem,  portendere  dicun¬ 
tur,  sudores  universi  ac  copiosi ;  alvi  prolu¬ 
vies  ;  sanguinis  e  naribus,  aiiisve  partibus 
profusiones  liberales  ;  tumores  circa  aures,  at¬ 
que  parotides  apparentes ;  urinae  haud  pa¬ 
rum  sedimenti  deponentis  excretio  magna  ; 
et,  denique,  dolores  varias  corporis  partes 
pervagantes.  Ubi  potius  quam  metu,  deli¬ 
rium  risu  stipatur,  prognosis  dicitur  melior. 

Si,  contra,  aegro  sit  habitus  corporis  plenus, 
atque  robustus,  diathesi  plilogistica  multum 
praeditus  ;  temperamentum  sanguineum  ;  ae¬ 
tas  annos  pubertatis  inter  et  trigesimum  quin¬ 
tum  :  si  coelum,  sub  quo  degitur  vita,  sit  fer¬ 
vidum  :  si  morbus,  a  causis  cerebri  functio¬ 
nes  turbantibus,  sicut,  exempli  gratia,  inju- 

riis  vi  externa  capiti  illatis,  suam  originem 
duxerit :  et,  ante  omnia,  si  vitae  genus  diu 
intemperatum,  aut  minus  idoneum  fuerit, 
spei  indulgeamus  magnae  minime  decet. 

Si  pyrexia  sit  vehementissima  ;  dolor  ca¬ 
pitis  immanis  ;  vigilia  constans  ;  delirium  fero¬ 
cissimum  :  si,  ad  summum,  omnia,  quae  ad¬ 
sunt,  symptomata,  systema  quam  maxime  ex¬ 
citari  demonstrent,  eventus  minime  faustus 

% 

expectandus. 

Si,  signis  summae  excitationis  praesentiam 
plane  indicantibus,  et  ab  ea,  quidem,  omni¬ 
no  pendentibus,  sublatis,  vires  aegroti  rapide 
labascerent ;  si  facies,  antea  rubra  atque  tur¬ 
gida,  pallida  et  collapsa  evaderet ;  si  omnia, 
* 

summatim,  phaenomena,  sensilitatem,  seu  mo¬ 
bilitatem  generis  nervosi  multum  imminui  in¬ 
dicarent,  spes  aut  nulla  aut  angustissima  per¬ 
mittitur. 


F 

Muscae  ante  oculos  quasi  volitantes  ;  tre¬ 
mor  partes  corporis  diversas  quatiens  ;  sudo¬ 
res  gelidi  atque  viseidi,  circa  caput,  collum¬ 
que  potissimum  prorumpentes  ;  vomitus  ae¬ 
ruginosus  ;  dentium  stridor  ;  subsultus  ten¬ 
dinum  ;  convulsio,  praeter  alia  signa,  quae, 
eodem  tempore,  in  medium  veniunt,  satis  su- 
perque  indicant,  mortem  in  limine  adesse,  et 
finem  vitae,  pariter  ac  morbo,  jam  impositu¬ 
ram. 

Phrenitis,  ut  supra  est  dictum,  tertio,  quar¬ 
to,  vel  septimo  ab  incursu  die,  plerumque 
terminatur  ;  interdum,  tamen,  ultra  septimum 
protrahitur ;  quibus  in  casibus,  si  delirium 
adhuc  perstet,  licet  pyrexia  mitescat,  mani¬ 
am  aut  melancholiam  subituram  praedicere 
licebit.  Delirio  una  cum  pyrexia  cessante, 
atque  coma  superveniente,  apoplexiam  aegro¬ 
tum  cito  correpturam,  est  verisimile,  Maxi¬ 
ma  ex  parte,  etsi  ad  pristinam  sanitatem  per- 

duci  videatur,  dolor  capitis  ;  vertigo  ;  tinni- 
tus  aurium,  et  vel  ipsa  fatuitas  superveniunt. 


DE  RATIONE  MEDENDI, 


Medicum,  cujus  auxilium  ad  hunc  morbum 
horribilem  arcendum  petatur,  corpus,  vel  ca¬ 
put  saltem  aegri,  quam  primum  erigere  opor¬ 
tet:  propterea  quod  experientia  satis  compro¬ 
batum  est,  talem  corporis  posituram,  impetum, 
quo  sanguis  versus  cerebrum  tendit,  semper 
plus  minusve  frangere  ;  e  cubiculo,  quod  frigi¬ 
dulum,  et  tenebrosum  esse  debet,  omnes  astan¬ 
tes,  atque  ministros  inutiles  tollere  ;  summa 
cum  cautela  cavere,  ne  aeger  sonis,  aliisque 
irritantibus,  turbaretur,  ejusque  corpus  ex¬ 
inde  magis  excitaretur  ;  et,  denique,  totum 
regimen  antiphlogisticum,  atque  remedia  an- 
tiphlogistica  validissima  in  auxilium  vocare  : 


DISPUTATIO  MEDICA 


44 

nam  morbus,  contra  cujus  vim,  atque  severi¬ 
tatem  est  contendendum,  ab  affectione,  ut 
saepe  diximus,  inflammatoria,  organi  in  cor¬ 
pore  humano  longe  nobilissimi,  cerebri  nempe, 
constat» 

Remediorum  antiphlogisticorum  validissi¬ 
mum  est  sanguinis  detractio,  quae  in  omni¬ 
bus  phlegmasiis  princeps  est  remedium.  Ne¬ 
mo  certe  ignorare  potest,  sanguinis  jacturam 
aut  missionem,  actionem  cordis  atque  vaso¬ 
rum  per  totum  corpus,  et  praecipue  in  cere¬ 
bro,  mirum  in  modum  minuere.  Rem  ita  se 
habere  demonstrant  multa,  quae,  sanguine 
detracto,  se  dant  in  conspectum.  Quum, 
igitur,  in  morbo,  de  quo  agitur,  actionem  in¬ 
tra  cranium  vasorum  adauctam,  quantum  heri 
potest,  imminuere  est  summi  momenti,  ad 
hoc  remedium,  quo  nullum  existit  potentius, 
aut  praesentiris  auxilium,  sine  mora  confu¬ 
gere  oportet.  Sanguis  in  quantitate  prq,  re 

nata,  et  quam  celerrime  est  detrahendus. 
Cur  quam  celerrime  ?  Quia,  caeteris  paribus, 
plus  minusve  minuitur  actio  cordis  et  arteri¬ 
arum,  prout  sanguinis  detractio  plus  minusve 
subita  fuerit. 

Ut  sanguis  rapide  detrahatur,  nonnulli 
duo  vasa,  eodem  tempore,  incidere  spadent : 
fortasse,  tamen,  ob  varias  causas,  sanguinem, 
ex  amplo  orificio  in  uno,  mere  faciat  medicus 
potius  oportet. 

Mittendus  donec  aliquid  levaminis  sentia¬ 
tur,  vel,  ut  quibusdam,  et  nobis  etiam,  per* 
suasum,  usque  ad  animi  deliquium. 

An  e  capite,  e  collo,  vel  e  brachio  elici¬ 
endus,  non  apud  medicos  constat :  nonnul¬ 
lis,  exempli  gratia,  arterias  temporales  inci¬ 
dere  placuit,  nonnullis  venas  jugulares,  dum 
alii  nequeunt  non  sentire  sanguinis  e  brachio 
missionem  ad  eosdem  bonos  effectus  produ¬ 
cendos  valere. 

Detractio,  quoque,  sanguinis  topica,  saepe 
hoc  in  morbo  in  auxilium  vocata  est.  Ad 
hoc  perficiendum  alii  suadent  hirudines,  alii 
cucurbitulas  cruentas  temporibus  admovere, 
et  quibusdam,  etiam,  placuit  nares  stimulare, 
aut  potius  vulnerare,  et  ita  ex  iis  sanguinem 
detrahere.  Celeberrimus  Hoffman  nos  cer¬ 
tiores  facit,  seipsum  haud  parum  commodi, 
ex  epistaxin  hoc  in  morbo  inducendo,  prove¬ 
nire,  aliquoties  vidisse. 

Pyrexia  vehementi ;  dolore  capitis  atroci ; 
pervigilio  perpetuo  ;  delirio  feroci ;  aliisque 
signis,  quae  ex  summa  incitatione  systematis 
pendent,  praesentibus,  sanguinis  missio,  tam 
topica,  quam  generalis,  in  usum  quam  ma¬ 
turrime  vocanda  est :  rebus  se  aliter  habenti¬ 
bus,  omnino  evitanda. 

Remedia  purgantia  optimos  in  Phrenitide 

effectus  edere,  nemo  medicus  ignorat :  in 

♦ 

nulla,  quidem,  phlegmasiarum,  sunt  magis 

necessaria  aut  utiliora.  Alvus  per  totum  ejus 
cursum  modice  soluta  tenenda  est  $  quippe 
hoc  pro  certo  habemus,  aegrotum,  alvo  so¬ 
luta,  meliorem  semper  se  habere  ;  contrario, 
astricta,  semper  ingravescere.  Systemate, 
tamen,  quam  maxime  incitato,  alvoque  se  a- 
strictam  habente,  remediis  purgantibus  uti 
oportet— remediis,  quibus  validus  stimulus  in 
intestina,  eoque  in  totum  systema  agens, 
tollitur ;  quibus  sanguis  e  capite,  inferiora 
versus  mirum  in  modum  derivatur.  Modo, 
quod,  ut  nobis  videtur,  vix  est  probabile,  sta¬ 
tu  canalis  intestinorum  bene  perpenso,  ad  al¬ 
vum  eliciendam  valeant,  hujusmodi  remedia 
semper  anteponenda  sunt  mitissima  ;  quippe 
quae  inter  agendum  corpus  totum,  parum, 
aut  non  omnino  stimulant :  ad  hoc  genus 
pertinent,  multi  sales  medii— vel  uti  sulphas, 
aut  phosphas  sodae ;  tartris  potassae  et  so- 
dae ;  tartris,  aut  sulphas  potassae ;  super- 

tartris  potassae,  et  sulphas  magnesiae  5  eti- 
amque  oleum  ricini ;  electuarium  sennae  ; 
infusum  tamarindorum  cum  senna,  atque  si¬ 
milia.  Iis,  tamen,  in  casibus,  ubi  ad  alvum 
ciendam,  remedia  supra  enumerata  non  suffi¬ 
ciant  (res  quidem  potius  expectanda)  sub- 
muriatem  hydrargyri  una  cum  jalapa  admini¬ 
stremus  oportet. 

Gambogia,  scammonia,  atque  colocynthis 
semper  caute  tentanda  sunt ;  quippe  quae,  in 
ventriculum  aegri  Phrenitide  laborantis  as¬ 
sumpta,  ob  validissimum  stimulum  quem  in¬ 
ter  agendum  canali  alimentario,  ideoque  toti 
systemati,  fere  semper  praebent,  impetum 
sanguinis  ad  cerebrum  jam  nimium,  haud 
parum  augerent,  eoque  multum  incommo¬ 
di,  aut  etiam  periculi  aegro  miserrimo  infer¬ 
rent. 

Enemata,  quoque,  ad  alvum  subducendam 
probe  valere  quis  ignorat  ?  In  Phrenitide 

simt  in  usum  vocanda,  atque  mitissima  ho» 
rum,  aeque  ac  catharticorum,  anteponenda* 
Nonnulli  suadent  iis  uti  remediis,  quae 
nauseam  inducunt ;  et  primo  equidem  aspec¬ 
tu,  haud  absurdum  foret,  multum  commodi 
ab  huic  statui  originem  praebendo  proventu¬ 
rum  esse  expectare  :  quippe  hoc  pro  certo 
habemus,  nausea  substante,  actionem  cordis 
atque  arteriarum  haud  parum  imminui,  et 
sanguinem  exinde  minus  quam  solet  rapide 
atque  copiose  in  cerebrum  mitti :  sed  semper 
in  memoria  tenere  oportet,  nauseam,  nulla 
ratione,  induci  posse,  sine  periculo  maximo 
vomitioni  quoque  originem  praebendi,  quae 
in  statu  magnae  incitationis,  atque  ad  cere¬ 
brum  determinationis,  nunquam  satis  evitari 
potest ;  propterea  quod  inter  vomendum,  vel 
in  corpore  sanissimo,  impetus  in  caput  san¬ 
guinis  mirum  in  modum  augetur.  Rem  inter 
vomendum  se  ita  habere,  rubor  faciei  auctus, 

aliaque  phaenomena  satis  demonstrant.  Mi- 
nimeque  igitur  in  Phrenitide  administranda 
sunt  emetica,  ulla  forma,  aut  quantitate. 

Inter  remedia  interna  quae  hoc  in  morbo 
effectus  edunt  utiles,  sibi  locum  vindicant 
quae  dicuntur  refrigerantia  $  ex  iis  praecipua 
sunt  citras,  et  forte  etiam  nitras  potassae^ 
acida  mineralia  aut  vegetabilia  bene  diluta  5 
aqua  frigida  ipsa. 

Hoc,  quoque,  in  morbo,  signis  magnae  ex¬ 
citationis  substantibus,  caput,  sine  mora,  ad 
cutem  tondere,  idque  applicationes  frigidas 
superimponere  oportet:  frigus  quidem  qua¬ 
cunque  forma,  sive  aquae  frigidissimae,  vel 
per  se,  vel  salibus  mediis  uti  nitrate  potassae, 
muriate  sodae,  vel  acido  acetoso  commixtae  j 
sive  nivis  aut  glaciei  contritae,  capiti  raso 
Phrenitide  laborantis  admotum,  multum  pro¬ 
desse,  inter  omnes  de  re  nostra  scriptores 
constat.  Hic,  quoque,  adjuvare  valet  vel 

aetheris  sulphurici,  vel  pilei  lutei  applicatio. 

An,  Phrenitide  saeviente,  vesicantia  ca- 
put  rasum  superimponi  debent,  necne,  non* 
dum  apud  medicos  constat  :  sunt  qui  af¬ 
firmant,  effectus  pessimos  ex  iis  capiti,  mor¬ 
bi  initio,  admovendis  saepe  provenisse.  Sem- 
per  tamen  oportet,  prius  sanguinem  detra¬ 
here,  alvumque  purgare,  quam  in  usum  vo¬ 
cantur  epispastica. 

Non  desunt  auctores,  qui  suadent  totam 
superficiem  frigido  balneo  refrigerare  ;  qui 
affirmant,  effectus  ab  hoc  quam  maxime  uti¬ 
les,  haud  raro  suam  originem  duxisse :  hoc 
tamen  remedium  summa  cum  cura  semper 
est  tentandum  ;  quippe  experientia  plurima 
comprobatum  est,  balneum  frigidum  incaute 
adhibitum,  ad  sanguinis  cursum  versus  caput 
augendum  haud  parum  valere. 

Quoad  pediluvium  pauca  observanda.  Plu¬ 
rimi,  quidem,  et  haud  parvi  nominis  auctores. 

tum  veteres,  tum  recentiores,  pediluvio  hoc 
in  morbo  uti  suadent  :  quia  arbitrabantur, 
calorem,  quacunque  ratione,  inferioribus  ad- 
,  motum,  sanguinem  ad  ea,  a  superioribus,  de¬ 
rivare  ;  dum,  contra,  ab  experimentis,  quae 
de  pediluvio  institutae  fuerunt,  constat,  calo- 
lore  inferioribus  admoto,  sanguinis  ad  caput 
determinationem  non  modo  non  minui,  sed 
haud  parum  augeri.  Quoniam,  vero,  non 
pro  certo  habemus,  an,  pediluvio  in  casibus 
Phrenitidis  adhibito,  impetus,  quo  sanguis  ad 
cerebrum  tendit  augeatur  aut  minuatur  (nam, 
quanquam  in  sanis  augeatur,  in  phrenitide  la¬ 
borantibus  forte  minuatur,  quippe  prout  cor¬ 
pus  se  habeat,  effectus  diversissimae  naturae, 
immo  etiam  prorsus  contrariae,  ab  iisdem 
causis  oriri  possunt)  an  ab  hoc  remedio  auxi¬ 
lium  sit  petendum,  necne,  dicere  minime  fas 
est. 

Morbo  saeviente,  vel  in  aliis  verbis,  signis 
magnae  incitationis  praesentibus,  a  carnibus 
(cautio  vix  unquam  necessaria  ;  quippe  in 
omni  fere  casu  miser  cibum,  et  super  omnia 
carnes,  non  modo  non  appetit,  sed  multum 
fastidit)  meracis  potulentis,  caeterisque,  quae 
ventriculum  incitando,  systema  universum 
stimulant,  ideoque  et  ad  augendum  febrem, 
ac  inflammationem  valent,  summa  cum  caute¬ 
la  est  abstinendum  :  denique,  boc  in  stadio 
morbi  quicquid  dicitur  antiphlogisticum  in 
auxilium  vocandum  est* 

Conditione  aegri,  tam  animi,  quam  corporis, 
se  aliter  habente,  signis  scilicet,  quae  systema 
mirum  in  modum  excitari  indicabant,  subla¬ 
tis,  sanguinem  eliciamus  minime  licet:  nec  al¬ 
vus  est  purganda  sed  tantum  modice  soluta 
tenenda  ;  et  fortasse  etiam  nec  corpus,  nec 
caput  ipsum,  erectum  teneri  debet*  Epis- 
pastica  capiti  raso  sunt  admovenda  j  et  si 

pervigilium  atque  delirium  adhuc  restent, 
opium 9  seu  hyoscyamus  ;  camphora  ;  balne¬ 
um  tepidum  ^  seu  pe  diluvium  tentanda  sunt : 

/ 

nec  parvam  vini  quantitatem  in  usum  vocare, 
et  cogitationes  jucundas,  si,  corpore  se  ita 
habente,  fieri  posset,  excitare,  alienum  foret. 

Si  apoplexia,  vel  mania,  vel  melancholia  su¬ 
pervenerit  remedia  idonea  sunt  usurpanda. 

Si,  denique,  ad  sanitatem,  quod  perraro 
quidem  accidit,  perduceretur- — et  decet,  et 
oportet  quasi  ex  ipsis  orci  faucibus  abreptus 
summa  utatur  temperantia,  et,  summatim, 
omnia,  tam  moralia,  quam  naturalia,  quae  ac¬ 
tionem  'cerebri  vasorum  ultra  modum  inten¬ 
dere  valent,  quam  sedulissime  evitet. 

FINIS. 


Excuatbat  C.  Ste-wart. 

